વૈશ્વિક મુદ્દા પર ચીનને સાથ આપી રહેલા રશિયા પાસે ભારત એવી અપેક્ષા રાખી રહ્યું છે કે તે ભારતને અનએસજીની સદસ્યતા મળે તે માટે ચીન પર દબાણ વધારે ત્યારે રશિયાને પણ હવે એ વાતનો અહેસાસ થવા લાગ્યો છે કે ભારત કુડનકુલમ એમઓયુને લઈને જાણી જોઈને વિલંબ કરી રહ્યું છે, કારણ તે એનએસજીની સદસ્યતા માટે રશિયા પર દબાણ વધારી શકે. એમઓયુ સાઈન કરવાને લઈ ભારત દ્વારા થતા વિલંબ અંગે રશિયાના નાયબ વડા પ્રધાન દિમિત્રી રોગોજિને ગત સપ્તાહમાં વડા પ્રધાન મોદી સાથેની મુલાકાતમાં આ મુદ્દો ઉઠાવ્યો હતો. આ બાબતને એક ઉચ્ચ અધિકારીએ સમર્થન આપ્યું હતું, જોકે ભારત તરફથી આ મુલાકાતમાં એમઓયુ સાઈન કરવા અંગે કોઈ ખાતરી આપવામાં આવી નથી.